Reglur þessar voru samþykktar á fundi velferðarráðs þann 11. júní 2015 og á fundi borgarráðs þann 18. júní 2015.

**Breytingar á reglum eru færðar inn með rauðu letri.**

**Ákvæði sem munu falla út eru yfirstrikuð.**

**Reglur Reykjavíkurborgar um styrki til náms og**

**verkfæra- og tækjakaupa fatlaðs fólks**

**I. kafli**

**Almenn atriði**

**1. gr.**

**Markmið**

Samkvæmt 25. gr. laga um þjónustu við fatlað fólk með langvarandi stuðningsþarfir nr. 38/2018 er heimilt að veita fötluðu fólki styrki eða fyrirgreiðslu vegna félagslegrar hæfingar og endurhæfingar sem hér segir:

1. Styrk til verkfæra- og tækjakaupa eða aðra fyrirframgreiðslu vegna heimavinnu eða sjálfstæðrar starfsemi að endurhæfingu lokinni.
2. Styrk til greiðslu námskostnaðar sem ekki er greiddur samkvæmt ákvæðum annarra laga.

~~Samkvæmt 27. gr. laga um málefni fatlaðs fólks nr. 59/1992 er heimilt að veita fötluðu fólki aðstoð vegna félagslegrar hæfingar og endurhæfingar sem hér segir:~~

1. ~~Styrk til verkfæra- og tækjakaupa eða aðra fyrirgreiðslu vegna heimavinnu eða sjálfstæðrar starfsemi að endurhæfingu lokinni.~~
2. ~~Styrk til greiðslu námskostnaðar sem ekki er greiddur samkvæmt ákvæðum annarra laga.~~

Markmið reglnanna er að auðvelda fötluðu fólki að verða sér úti um þekkingu og reynslu og að auka möguleika þess til að vera virkir þátttakendur í samfélaginu. Í þeim tilgangi eru veittir styrkir til þess að fatlað fólk geti:

1. sótt sér menntun,
2. viðhaldið og aukið við þekkingu og færni og
3. nýtt möguleika á aukinni þátttöku í félagslífi og atvinnu.

**2. gr.**

**Styrkir og styrkupphæðir**

Sú fjárhæð sem er til ráðstöfunar byggist á því fjármagni sem borgarráð ákveður hverju sinni og taka úthlutanir samkvæmt reglum þessum mið af þeirri fjárhæð. Ef kemur til þess að skerða þurfi úthlutun vegna fjölda umsókna er heimilt að forgangsraða umsóknum í samræmi við reglur þessar.

Úthlutun styrkja samkvæmt reglum þessum fer fram einu sinni á ári og taka úthlutanir mið af fjárhagsáætlun og fjölda umsókna hverju sinni. Að jafnaði getur samþykktur styrkur til umsækjanda verið að hámarki ~~50.000~~ 60.000. kr. í hverri úthlutun.

Velferðarsvið Reykjavíkurborgar annast afgreiðslu styrkja og vekur athygli á rétti fólks til umsókna með því að auglýsa einu sinni á ári á vef Reykjavíkurborgar. ~~og á vef Seltjarnarnesbæjar~~. Auglýsing skal innihalda allar upplýsingar um ferli umsóknar og um aðferð við úthlutun. Auglýsa skal eigi síðar en 1. september ár hvert. Umsóknarfrestur er tvær vikur og skulu umsóknir afgreiddar innan tveggja vikna að loknum umsóknarfresti. Á árinu 2019 skal auglýsa fyrir 1. nóvember og skal umsóknarfrestur vera til 1. desember 2019.

Um er að ræða eftirtalda styrki:

1. Námsstyrki til greiðslu útlagðs kostnaðar vegna námskeiðs- og skólagjalda og námsgagna, að tölvu undanskilinni. Námsstyrki má veita árlega ef sýnt er fram á gildi námsins fyrir viðkomandi einstakling og fyrir liggur staðfesting um góða námsástundun og áætluð námslok.
2. Styrki til verkfæra- og tækjakaupa eða aðra fyrirgreiðslu vegna heimavinnu eða sjálfstæðrar starfsemi að endurhæfingu lokinni. Styrkur til verkfæra- eða tækjakaupa er að öllu jöfnu ekki veittur sama einstaklingi oftar en annað hvert ár.

**II. kafli**

**Umsóknir**

**3. gr.**

**Umsóknarréttur**

Rétt til styrks samkvæmt reglum þessum á hver sá einstaklingur sem býr við andlega eða líkamlega fötlun, sbr. 25. gr. laga nr. 38/2018 um þjónustu við fatlað fólk með langvarandi stuðningsþarfir, ~~sbr. 2. gr. laga um málefni fatlaðs fólks nr. 59/1992~~[[1]](#footnote-1), og þarf sérstakan stuðning af þeirri ástæðu til hæfingar[[2]](#footnote-2), endurhæfingar[[3]](#footnote-3) eða starfsendurhæfingar[[4]](#footnote-4) auk eftirfarandi skilyrða:

1. Á lögheimili á þjónustusvæði Reykjavíkurborgar ~~og Seltjarnarnesbæjar.[[5]](#footnote-5)~~
2. ~~Er á aldrinum 18 til 67 ára.~~ Er 18 ára eða eldri.
3. Hefur varanlega 75% örorku.

Styrkir eru ekki veittir í stað starfsendurhæfingarúrræða samkvæmt lögum eða reglum sem gilda á vinnumarkaði né í stað endurhæfingarúrræða sem heilbrigðisþjónustan ber ábyrgð á að veita.

**4. gr.**

**Umsókn og fylgigögn**

Sótt er um í gegnum Rafræna Reykjavík á tilteknum eyðublöðum.

Eftirfarandi gögn skulu fylgja með umsókn til þess að unnt sé að afgreiða umsókn vegna náms og verkfæra- og tækjakaupa:

Gögn vegna námskostnaðar:

1. Ljósrit af örorkuskírteini eða vottorð frá fagaðila um staðfestingu á fötlun.
2. Greinargerð þar sem fram kemur mat á gagnsemi styrkveitingar fyrir umsækjanda til að auka virkni umsækjanda og möguleika til atvinnuþátttöku.
3. Frumrit af kvittun fyrir námskostnaði og/eða vegna námskeiðs- eða skólagjalda vegna yfirstandandi úthlutunarárs.
4. Námsvottorð eða staðfesting frá skóla um skráningu í nám eða á námskeið.
5. Ef óskað er eftir styrk vegna námsgagna þarf að fylgja sundurliðun á kostnaði við þau og staðfesting á nauðsyn þeirra.

Gögn vegna verkfæra- og tækjakaupa:

1. Ljósrit af örorkuskírteini eða vottorð frá fagaðila um staðfestingu á fötlun.
2. Greinargerð þar sem kemur fram mat á gagnsemi styrkveitingar fyrir umsækjanda til að auka virkni umsækjanda og möguleika til atvinnuþátttöku.
3. Frumrit af kvittun fyrir verkfæra- og tækjakaupum vegna yfirstandandi úthlutunarárs.

Umsækjandi skal leggja fram fyrrgreind gögn sem varða mat á umsókn. Umsækjandi getur þó veitt velferðarsvið Reykjavíkurborgar heimild til þess að afla þeirra gagna sem það hefur aðgang að.

Málsgögn sem varða persónulega hagi umsækjanda eru varðveitt með tryggilegum hætti. Umsækjandi á rétt á að kynna sér upplýsingar úr skráðum gögnum sem varða mál hans að svo miklu leyti að það stangist ekki á við trúnað gagnvart öðrum.

**5. gr.**

**Mat og afgreiðsla**

Þegar umsókn hefur verið móttekin er umsækjanda tilkynnt móttaka innan tveggja vikna frá móttöku með formlegum hætti.

Sé umsókn ófullnægjandi eða henni fylgja ekki nauðsynleg gögn skal umsækjanda gerð grein fyrir því sem ábótavant er og honum gefinn kostur á að bæta úr því innan tveggja vikna. Sinni hann ekki þeim tilmælum fellur umsókn úr gildi.

Ef sannreynt er við vinnslu máls að upplýsingar sem umsækjandi hefur veitt eru rangar eða villandi stöðvast afgreiðsla umsóknarinnar. Umsækjanda er þá gefinn kostur á að bæta úr umsókn eða leiðrétta þær upplýsingar sem taldar eru rangar eða villandi og honum kynntur andmælaréttur sinn.

Séu skilyrði uppfyllt til þess að taka umsókn til meðferðar fer fram mat á umsókn. Við mat á umsókn um styrk er litið til þess hvort líklegt sé að styrkur stuðli að aukinni virkni og þátttöku og hvort hæfing sem óskað er eftir stuðningi við geti nýst á vinnumarkaði.

Tilkynna skal umsækjanda um úthlutun styrks með formlegum hætti. Umsækjandi hefur þrjá mánuði til að skila inn kvittunum vegna útborgunar styrks. Að tveimur mánuðum liðnum fær umsækjandi áminningu um að skila inn tilskildum gögnum. Sé því er ekki sinnt innan tveggja vikna fellur styrkveitingin niður nema fullnægjandi ástæður liggi þar að baki. Réttur til greiðslu fellur niður ef fylgigögnum og nauðsynlegum upplýsingum hefur ekki verið skilað fyrir 31. desember það ár sem styrkumsókn hefur verið samþykkt.

Úthlutaður styrkur er lagður inn á persónulegan reikning umsækjanda sem tilgreindur er í umsókn samkvæmt frumriti af greiðslukvittun. Í undantekningartilvikum er heimilt að greiða styrk gegn staðfestingu á námskostnaði eða verkfæra- eða tækjakaupa.

Réttur til úthlutunar fellur niður sé ekki sótt um styrk innan 12 mánaða frá því að til útgjalda var stofnað. Miðað er við dagsetningu frumrits greiðslukvittunar.

**6. gr.  
Endurkrafa**

Styrkir sem veittir eru á grundvelli rangra eða villandi upplýsinga af hendi styrkþega eru alla jafna endurkræfir. Sama gildir ef þeir eru nýttir í annað en samkvæmt upplýsingum í umsókn. Velferðarsvið Reykjavíkurborgar getur endurkrafið viðkomandi um þá fjárhæð sem styrkþegi hefur fengið samkvæmt almennum reglum kröfuréttar.

**III. kafli**

**Málsmeðferð**

sbr. ákvæði stjórnsýslulaga nr. 37/199, ákvæði VII. kafla laga um þjónustu við fatlað fólk með langvarandi stuðningsþarfir nr. 38/2018 og ákvæði XV. og XVI. kafla laga um félagsþjónustu sveitarfélaga nr. 40/1991

**7. gr.**

**Varðveisla gagna, trúnaður og aðgangur að gögnum**

Málsgögn er varða persónulega hagi einstaklinga skulu varðveitt með tryggilegum hætti. Hafi starfsmenn kynnst einkahögum umsækjanda eða annarra í starfi sínu er þeim óheimilt að fjalla um þau mál við óviðkomandi nema að fengnu samþykki viðkomandi

Umsækjandi á rétt á að kynna sér upplýsingar úr skráðum gögnum sem varða mál hans að svo miklu leyti sem það stangast ekki á við trúnað gagnvart öðrum.

**8. gr.**

**Leiðbeiningar til umsækjanda**

Starfsmenn skulu veita umsækjanda aðstoð við umsóknir ef þörf er á og jafnframt veita umsækjanda upplýsingar og leiðbeiningar um réttindi sem hann kann að eiga annars staðar. Berist skriflegt erindi sem ekki snertir þjónustusvæðið skal starfsmaður í samráði við umsækjanda framsenda erindið á réttan stað svo fljótt sem auðið er.

**9. gr.**

**Heimild til ákvarðana samkvæmt reglum þessum**

Starfsmenn velferðarsviðs Reykjavíkurborgar taka ákvarðanir samkvæmt reglum þessum í umboði velferðarráðs Reykjavíkurborgar.

Áfrýjunarnefnd velferðarráðs hefur heimild til að veita undanþágu frá reglum þessum ef sérstakar málefnalegar ástæður liggja fyrir og umsækjandi fer fram á það með sérstakri beiðni og greinargerð frá þjónustumiðstöð liggur fyrir.

**10. gr.**

**Kynning á ákvörðun**

Kynna skal ákvörðun með tryggilegum hætti eins fljótt og unnt er. Sé umsókn hafnað í heild eða að hluta skal umsækjandi fá skriflegt svar þar sem ákvörðun er rökstudd með vísan til viðeigandi ákvæða þessara reglna.

Umsækjanda skal jafnramt kynntur sá réttur að fara fram á að áfrýjunarnefnd velferðarráðs Reykjavíkurborgar fjalli um umsóknina. Umsækjandi hefur fjögurra vikna frest til að vísa máli sínu til áfrýjunarnefndar velferðarráðs frá því honum barst vitneskja um ákvörðun. Áfrýjunarnefnd velferðarráðs skal fjalla um umsóknina og taka ákvörðun svo fljótt sem unnt er.

Ákvörðun áfrýjunarnefndar velferðarráðs skal kynnt umsækjanda tryggilega og um leið skal honum kynntur réttur hans til að kæra ákvörðunina til úrskurðarnefndar velferðarmála.

**11. gr.**

**Málskot til úrskurðarnefndar velferðarmála**

Umsækjandi getur skotið ákvörðun áfrýjunarnefndar velferðarráðs til úrskurðarnefndar velferðarmála. Skal það gert innan þriggja mánaða frá því umsækjanda barst vitneskja um ákvörðun velferðarráðs.

**~~12. gr.~~**

**~~Endurskoðun reglna~~**

~~Reglur sveitarfélagsins skulu endurskoðaðar eigi sjaldnar en á tveggja ára fresti að teknu tilliti til viðeigandi þjónustu- og gæðaviðmiða, sbr. 2. mgr. 3. gr. laga um málefni fatlaðs fólks nr. 59/1992 með síðari breytingum.~~

**12~~13~~. gr.**

**Gildistaka**

Reglur þessar eru settar á grundvelli 25. gr. laga um þjónustu við fatlað fólk með langvarandi stuðningsþarfir nr. 38/2018 ~~27. gr. laga um málefni fatlaðs fólks nr. 59/1991, með síðari breytingum~~, og með hliðsjón af leiðbeinandi reglum velferðarráðuneytisins fyrir sveitarfélög um styrki til náms og verkfæra- og tækjakaupa fatlaðs fólks. Reglur þessar taka gildi 1. ágúst 2015.

1. ~~2. gr. [Einstaklingur á rétt á þjónustu samkvæmt lögum þessum sé hann með andlega eða líkamlega fötlun og þarfnist sérstakrar þjónustu og stuðnings af þeim sökum.]~~~~1)~~~~Hér er átt við þroskahömlun, geðfötlun, hreyfihömlun, sjón- og heyrnarskerðingu. Enn fremur getur fötlun verið afleiðing af langvarandi veikindum, svo og slysum.~~ [↑](#footnote-ref-1)
2. Hæfing hefur það að markmiði að viðhalda og auka færni viðkomandi þannig að afleiðingar fötlunar eða áfalla leiði ekki til versnandi lífsgæða. Með félagslegri hæfingu er átt við að úrræðið sé einkum ætlað að auka og viðhalda færni viðkomandi til almennrar samfélagslegrar þátttöku. [↑](#footnote-ref-2)
3. Endurhæfingu er ætlað að stuðla að því að einstaklingur nái aftur eins góðri andlegri, félagslegri og líkamlegri færni og mögulegt er. [↑](#footnote-ref-3)
4. Starfsendurhæfingu er einkum ætlað að endurhæfa einstaklinga til vinnu eða náms. [↑](#footnote-ref-4)
5. ~~Samkvæmt samningi Reykjavíkurborgar og Seltjarnarnesbæjar, dags. 12. janúar 2011, um sameiginlegt þjónustusvæði í þjónustu við fatlað fólk, er Reykjavíkurborg leiðandi sveitarfélag og fer með framkvæmd samnings, sbr. og 2. mgr. 4. gr. laga nr. 59/1992 um málefni fatlaðs fólks.~~ [↑](#footnote-ref-5)